ΕΠΙΤΡΟΠΗ ΤΟΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 19.02.1997 
COM(97) 68 τελικό 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΚΑΤΑΣΤΑΣΗ ΤΗΣ ΕΥΡΩ-ΜΕΣΟΓΕΙΑΚΗΣ ΕΤΑΙΡΙΚΗΣ ΣΧΕΣΗΣ 
ΚΑΙ ΠΡΟΕΤΟΙΜΑΣΙΑ ΤΗΣ ΔΕΥΤΕΡΗΣ ΔΙΑΣΚΕΨΗΣ 
ΤΩΝ ΥΠΟΥΡΓΩΝ ΕΞΩΤΕΡΙΚΩΝ 

ανακοίνωσης της Επιτροπής 
στο Συμβούλιο και στο Ευρωπαϊκό Κοινοβούλιο 
ΚΑΤΑΣΤΑΣΗ ΤΗΣ ΕΥΡΩ-ΜΕΣΟΓΕΙΑΚΗΣ ΕΤΑΙΡΙΚΗΣ ΣΧΕΣΗΣ 
ΚΑΙ ΠΡΟΕΤΟΙΜΑΣΙΑ ΤΗΣ ΔΕΥΤΕΡΗΣ ΔΙΑΣΚΕΨΗΣ ΤΩΝ 
ΥΠΟΥΡΓΩΝ ΕΞΩΤΕΡΙΚΩΝ 
1. ΕΙΣΑΓΩΓΗ 
Η παρούσα ανακοίνωση έχει διπλό στόχο : i) να κάνει έναν απολογισμό των 15 
πρώτων μηνών της ευρω-μεσογειακής εταιρικής σχέσης και ii) να προετοιμάσει τη 
θέση της Ένωσης και να προτείνει, στο κοινοτικό πλαίσιο, τις κατευθυντήριες 
γραμμές για τα συμπεράσματα της δεύτερης ευρω-μεσογειακής Διάσκεψης των 
Υπουργών Εξωτερικών. 
1. 1. Η ευοω-ιιεσονειακή Διάσκεψη της Βαρκελώνης 
Η ευρω-μεσογειακή εταιρική σχέση που ξεκίνησε στη Βαρκελώνη στις 27 και 28 
Νοεμβρίου 1995 συγκεντρώνει την Ευρωπαϊκή Ένωση και τα δεκαπέντε κράτη μέλη 
της καθώς και του 12 μεσογειακούς εταίρους. Στη Βαρκελώνη, οι εταίροι καθόρισαν 
τρεις στόχους : 
- την καθιέρωση κοινής ζώνης ειρήνης και σταθερότητας-
- τη δημιουργία ζώνης κοινής ευημερείας με τη καθιέρωση μιας ζώνης ελεύθερων 
συναλλαγών και με την σημαντική αύξηση της χρηματοδοτικής στήριξης της Ένωσης 
στους εταίρους* 
- την ανάπτυξη των ανθρωπίνων πόρων, την προώθηση της κατανόησης μεταξύ των 
πολιτισμών και τις ανταλλαγές μεταξύ των κοινωνιών των πολιτών. 
Η εταιρική σχέση δημιουργήθηκε με ένα πνεύμα ισότητας, συνεργασίας και 
αλληλεγγύης που αποσκοπούσε στο να φέρει πιό κοντά τους εταίρους και να 
μειώσει τις πηγές των διαφορών. Σε ό,τι αφορά την Ευρωπαϊκή Ένωση, αυτό 
αποτελεί την ένδειξη της θέλησης της να παίξει ενεργότερο ρόλο στην περιοχή στο 
πολιτικό, οικονομικό και κοινωνικό επίπεδο. Σε σχέση με τις άλλες δραστηριότητες 
και πρωτοβουλίες στις οποίες συμμετέχουν οι εταίροι, ειδικότερα η διαδικασία 
ειρήνευσης στην Εγγύ Ανατολή, η διαδικασία της Βαρκελώνης έχει ως στόχο να τις 
συμπληρώσει και να συμβάλει στην επιτυχία τους, και όχι να τις αντικαταστήσει. 
Η στρατηγική προσέγγιση της Ευρωπαϊκής Ένωσης γι'αυτές τις δραστηριότητες και 
πρωτοβουλίες καθορίστηκε στο πλαίσιο της διαδικασίας της Βαρκελώνης, που έγινε 
αποδεκτή ως το ουσιαστικό μέσο για την υλοποίηση μιας κοινής ζώνης ειρήνης και 
σταθερότητας. 
-2- 3 
Οι υπουργοί που συμμετέχουν στη Διάσκεψη, υιοθέτησαν τη Δήλωση της 
Βαρκελώνης και ένα πρόγραμμα εργασίας που αποσκοπεί στο να τη θέσει σε 
εφαρμογή με συγκεκριμένες δραστηριότητες. Η Δήλωση της Βαρκελώνης προβλέπει 
μία συνεδρίαση των Υπουργών Εξωτερικών κατά τη διάρκεια του πρώτου εξαμήνου 
του 1997 σε μία από τις μεσογειακές χώρες εταίρους. 
1.2. Οι στόχοι τικ δεύτεοτκ: Υπουονικικ Αιάσκειίηκ 
Η δεύτερη ευρω-μεσογειακή Διάσκεψη των Υπουργών Εξωτερικών θα λάβει χώρα 
στη Μάλτα, στις 15 και 16 Απριλίου 1997, δεκαεπτά μήνες μετά από τη Διάσκεψη 
της Βαρκελώνης. Θα αποτελέσει την ευκαιρία να γίνει, σε πολιτικό επίπεδο, ένας 
πρώτος απολογισμός της εφαρμογής της εταιρικής σχέσης και να της δοθεί ισχυρή 
ώθηση για τους επόμενους δεκαοκτώ μήνες. Μετά την πρώτη περίοδο, που 
χαρακτηρίστηκε από την εκμάθηση, η διαδικασία θα μπορέσει έτσι να αποκτήσει 
ισχυρό και τακτικό ρυθμό. 
Σύμφωνα με την Επιτροπή, η δεύτερη ευρω-μεσογειακή Διάσκεψη των Υπουργών 
Εξωτερικών πρέπει να έχει τέσσερις γενικούς στόχους : 
i) να αξιοποιήσει τα αποτελέσματα που έχουν ήδη επιτευχθεί στο πλαίσιο της 
ευρω-μεσογειακής εταιρικής σχέσης και να τα επικυρώσει. 
Για τον σκοπό αυτό, πρέπει να προβάλει τα αποτελέσματα που έχουν επιτευχθεί στα 
τρία κεφάλαια της εταιρικής σχέσης και να προσδιορίσει τους τομείς όπου 
σημειώθηκαν καθυστερήσεις ή και αποτυχίες. Εξάλλου, θα πρέπει να διευκρινιστεί 
η συνάφεια των αποτελεσμάτων, ιδίως ο συμπληρωματικός χαρακτήρας μεταξύ της 
διμερούς (των συμφωνιών σύνδεσης) και της πολυμερούς πτυχής της ευρω-
μεσογειακής εταιρικής σχέσης, καθώς και η συνάφεια των ενεργειών που 
εφαρμόστηκαν. 
ii) ανάλογα με αυτόν τον απολογισμό, να επιβεβαιώσει τις κατευθυντήριες γραμμές 
και τους στόχους που υιοθετήθηκαν κατά την πρώτη Διάσκεψη το Νοέμβριο 1995 
και ενδεχομένως να τους τροποποιήσει σε ορισμένα σημεία ή να προπορευτεί σε 
άλλα. 
Σχετικά με αυτό, ένας από τους κυριότερους άξονες της εταιρικής σχέσης, δηλαδή 
η καθιέρωση των ελεύθερων συναλλαγών μεταξύ των Ευρωπαϊκών Κοινοτήτων και 
των μεσογειακών εταίρων, στηρίζεται κυρίως στην εφαρμογή των ευρω-μεσογειακών 
συμφωνιών σύνδεσης και στην ικανότητα των εταίρων να απορροφήσουν τις 
δυσκολίες της μεταβατικής φάσης προς μία πιό ανοικτή οικονομία. 
Σύμφωνα με τη γνώμη της Επιτροπής, η Διάσκεψη πρέπει να δώσει νέα ώθηση προς 
αυτήν την κατεύθυνση και να αναπτύξει τις συνοδευτικές δραστηριότητες των 
ελεύθερων συναλλαγών σε περιφερειακό και υπο-περιφερειακό επίπεδο. Θα 
αποσκοπεί γενικά στη μετάβαση σε μία φάση συναφούς οργάνωσης της 
περιφερειακής συνεργασίας ώστε να ανταποκρίνεται στους σφαιρικούς στόχους της 
εταιρικής σχέσης και στις προτεραιότητες των μεσογειακών εταίρων. 
iii) να υιοθετήσει συμπληρωματικές κατευθυντήριες γραμμές για την περίοδο 
μέχρι την προσεχή υπουργική διάσκεψη. 
Από τη Διάσκεψη της Βαρκελώνης, ήταν δυνατόν να προσδιοριστεί αριθμός ζωνών 
αμοιβαίου συμφέροντος και θεμάτων για τα οποία οι μεσογειακοί εταίροι 
περιμένουν συγκεκριμένα αποτελέσματα. Με το πνεύμα της εταιρικής σχέσης που 
καθιερώθηκε στη Βαρκελώνη, η Ένωση θα μπορέσει να συζητήσει με τους 
μεσογειακούς εταίρους τους τομείς όπου θεωρεί ότι μπορεί να επιτευχθεί 
συμπληρωματική πρόοδος ή για τους οποίους μπορούν να συμφωνηθούν 
συμπληρωματικοί στόχοι. 
2. ΔΙΜΕΡΕΙΣ ΠΤΥΧΕΣ 
2.1. Οι στόχοι των συιίΦωνιών σύνδεση€ 
Με την προοδευτική καθιέρωση των ελεύθερων συναλλαγών, με τη στήριξη των 
διαδικασιών οικονομικής μετάβασης, με τη ποικιλία των τομέων συνεργασίας, με το 
άνοιγμα αυτής της συνεργασίας στην κοινωνία των πολιτών και με τις δεσμεύσεις 
που έχουν αναληφθεί στον τομέα των δικαιωμάτων του ανθρώπου και της 
δημοκρατίας, οι συμφωνίες σύνδεσης αποσκοπούν στην προσέγγιση μεταξύ των 
μεσογειακών χωρών που τις έχουν υπογράψει, και της Ένωσης. 
Οι συμφωνίες σύνδεσης έχουν δύο κυρίους, αλληλεξαρτώμενους και 
συμπληρωματικούς στόχους : αφενός, να δημιουργηθεί με σφαιρικό τρόπο η ευρω-
μεσογειακή ζώνη ελεύθερων συναλλαγών. Αφετέρου, να ληφθούν πλήρως υπόψη οι 
ιδιαιτερότητες καθενός από τους εταίρους : ανάλογα με την περίπτωση, δίνεται 
προτεραιότητα στη βελτίωση της ανταγωνιστικότητας, στην οικονομική 
αναδιάρθρωση, στην διοικητική μεταρρύθμιση, στην δημιουργία οικονομικών 
υποδομών ή στην επιστημονική συνεργασία, σύμφωνα με τις ανάγκες κάθε εταίρου. 
Στον οικονομικό τομέα, οι ελεύθερες συναλλαγές δεν αποτελούν στόχο από μόνες 
τους, αλλά έναν φορέα ανταγωνιστικότητας και ένταξης στις διεθνείς συναλλαγές, 
που συμβάλλει στην αύξηση του επιπέδου διαβίωσης. Ωστόσο, λαμβανομένου υπόψη 
του άνισου βαθμού ανάπτυξης, η πορεία προς τις ελεύθερες συναλλαγές είναι 
προοδευτική. Για τους ίδιους λόγους, συνοδεύεται από προγράμματα στήριξης της 
οικονομικής μετάβασης και διαρθρωτικής προσαρμογής, που προορίζονται ιδίως να 
καλύψουν τις ενδεχόμενες αρνητικές κοινωνικές συνέπειες και να επιταχύνουν τον 
οικονομικό εκσυγχρονισμό και να ευνοήσουν την αειφόρο ανάπτυξη. Η ευρω-
μεσογειακή ζώνη ελεύθερων συναλλαγών θα υλοποιηθεί μέσω των ευρω-μεσογειακών 
συμφωνιών σύνδεσης και των συμφωνιών ελεύθερων συναλλαγών μεταξύ των 
μεσογειακών εταίρων. Η προοδευτική υλοποίηση της πρέπει να διευκολυνθεί με τις 
πολιτικές οικονομικής προσαρμογής που θα στηρίζονται στις αρχές της οικονομίας 
αγοράς. 
Είναι σημαντικό να υπογραμμιστεί το ότι, σύμφωνα με τη γνώμη της Επιτροπής, ο 
οικονομικός εκσυγχρονισμός, η κοινωνική πρόοδος και η στήριξη της διαδικασίας 
εκδημοκρατισμού είναι αλληλεξαρτώμενα και αλληλένδετα στοιχεία της οικονομικής 
και κοινωνικής προόδου των μεσογειακών χωρών και της προσέγγισης τους με την 
Ένωση. 
2.2. Η διαπραγμάτευση των συμφωνιών σύνδεσικ 
Η πρόοδος προς τη σύναψη των διμερών συμφωνιών σύνδεσης μεταξύ της Ένωσης 
και των μεσογειακών εταίρων ήταν σημαντική. 
Οι συμφωνίες σύνδεσης με την Τυνησία, το Μαρόκο και το Ισραήλ υπογράφηκαν και 
θα επιτρέψουν να ληφθούν πλήρως υπόψη, στο πλαίσιο της μεσογειακής πολιτικής, 
τα ιδιαίτερα χαρακτηριστικά και οι ειδικές ανάγκες αυτών των τριών χωρών. Η 
Επιτροπή εκφράζει την ικανοποίηση της για την υπογραφή μιας ενδιάμεσης 
συμφωνίας σύνδεσης για το εμπόριο και τη συνεργασία με την Οργάνωση για την 
Απελευθέρωση της Παλαιστίνης που θα ωφελήσει την Παλαιστινιακή Αρχή, και η 
οποία θα τεθεί σύντομα σε εφαρμογή, επιβεβαιώνοντας το καθεστώς των 
Παλαιστινίων ως πλήρους μεσογειακού εταίρου. 
Οι διαπραγματεύσεις με την Ιορδανία, την Αίγυπτο και το Λίβανο έχουν φθάσει στα 
τελικά τους στάδια· η Επιτροπή θεωρεί ότι η επιτυχής σύναψη αυτών των 
συμφωνιών είναι πλέον επικείμενη. Οι διαπραγματεύσεις πρέπει να αρχίσουν εντός 
των προσεχών εβδομάδων με την Αλγερία. Η Επιτροπή ελπίζει ότι οι διερευνητικές 
συνομιλίες που λαμβάνουν χώρα με την Συρία, θα προετοιμάσουν την έγκαιρη 
σύναψη μιας συμφωνίας σύνδεσης με αυτήν τη χώρα. 
Παράλληλα, η συμφωνία τελωνειακής ένωσης με την Τουρκία τέθηκε σε ισχύ στις 
31 Δεκεμβρίου 1995. Από αυτήν την ημερομηνία, η τελωνειακή ένωση έχει 
λειτουργήσει ικανοποιητικά στο σύνολο της. Ειδικότερα, οι τελωνειακοί δασμοί και 
οι επιβαρύνσεις ισοδυνάμου αποτελέσματος έχουν καταργηθεί, όπως και οι 
ποσοτικοί περιορισμοί. Η Τουρκία έχει υιοθετήσει το Κοινό Δασμολόγιο καθώς και 
μία εξωτερική εμπορική πολιτική που είναι παρόμοια με εκείνη της Κοινότητας. 
Η δημιουργία μίας ζώνης ελεύθερων συναλλαγών το έτος 2010, όπως συμφωνήθηκε 
στη Βαρκελώνη, αποτελεί ένα σημαντικό μέσο για την περαιτέρω προσέγγιση και για 
την αύξηση του επιπέδου ευημερίας των εταίρων. Επειδή οι συμφωνίες είναι 
σημαντικές με αυτήν την προοπτική, θα χρειαστεί μεγαλύτερη προσπάθεια προς όλες 
τις πλευρές, για να εξασφαλιστεί η αποτελεσματική εφαρμογή τους. Αυτό θα 
αποτελέσει μία ισχυρή ένδειξη για τους ξένους επενδυτές του ιδιωτικού τομέα ότι 
η διαδικασία είναι μη αντιστρέψιμη και θα συμβάλει στο να αυξήσουν τις 
δραστηριότητες τους υπέρ των μεσογειακών εταίρων. 
Εκτός από την πραγματική εφαρμογή των διμερών ευρω-μεσογειακών συμφωνιών, 
πρέπει να τονιστεί ότι είναι σημαντικό να διευκολυνθεί η ελεύθερη κυκλοφορία των 
εμπορευμάτων στο εσωτερικό της ευρω-μεσογειακής ζώνης με την υιοθέτηση των 
καταλλήλων διατάξεων σε θέματα κανόνων καταγωγής, πιστοποίησης, προστασίας 
των δικαιωμάτων πνευματικής ιδιοκτησίας και ανταγωνισμού καθώς και με τις 
συμφωνίες ελεύθερων συναλλαγών μεταξύ των μεσογειακών εταίρων. 
2.3. Τα χρηματοδοτικά μέσα 
Για τα πέντε έτη από το 1995 έως το 1999, η Ευρωπαϊκή Ένωση συμφώνησε να 
διαθέσει 4,685 εκατ. ECU από πόρους του κοινοτικού προϋπολογισμού για τους 
μεσογειακούς εταίρους της. Αυτή η σημαντική αύξηση της χρηματοδοτικής στήριξης 
στους μεσογειακούς εταίρους που συμφωνήθηκε στο Ευρωπαϊκό Συμβούλιο των 
Καννών και επιβεβαιώθηκε στη Διάσκεψη της Βαρκελώνης, αποτελεί ένα σημαντικό 
μέσο για να αυξηθεί το επίπεδο ευημερίας στην περιοχή. 
Κατά τη διάρκεια του 1996, η Επιτροπή δέσμευσε όλους τους διαθέσιμους πόρους 
από τον κοινοτικό προϋπολογισμό για την παροχή βοήθειας στους εταίρους, κυρίως 
για τη στήριξη της οικονομικής μετάβασης, τη διαρθρωτική προσαρμογή και την 
αύξηση του επιπέδου της κοινωνικο-οικονομικής υποδομής. Η Επιτροπή θα 
συνεχίσει να λαμβάνει τα αναγκαία μέτρα για να τηρήσει τις υποχρεώσεις που 
αναλήφθηκαν στη συμφωνία των Καννών και στη Δήλωση της Βαρκελώνης. 
Όπως συμφωνήθηκε στις Κάννες και στη Βαρκελώνη, τα δάνεια της ETE 
(Ευρωπαϊκή Τράπεζα Επενδύσεων) αποτελούν επίσης ένα σημαντικό στοιχείο της 
στήριξης που παρέχει η Ένωση για τον οικονομικό εκσυγχρονισμό της περιοχής, και 
η ETE πρέπει να συνεχίσει να συμμετέχει ενεργά στην μελλονική ευρω-μεσογειακή 
συνεργασία με αυξημένα δάνεια. 
Η εφαρμογή των συμφωνιών ελεύθερων συναλλαγών και η σημαντική αύξηση της 
χρηματοδοτικής βοήθειας θα είναι ανεπαρκείς από μόνες τους για να εξασφαλίσουν 
την επιτυχία της εταιρικής σχέσης αν δεν συνοδεύονται από την εξίσου σημαντική 
επιτάχυνση του ρυθμού του εκσυγχρονισμού και της προσαρμογής των οικονομικών 
δομών στους μεσογειακούς εταίρους. Πρέπει να εμβαθυνθούν περισσότερο οι 
συζητήσεις που γίνονται με τους μεσογειακούς εταίρους και να χρησιμοποιηθεί 
πλήρως από τους μεσογειακούς εταίρους η χρηματοδοτική στήριξη της Ένωσης, είτε 
από τους δημοσιονομικούς πόρους ή μέσω της Ευρωπαϊκής Τράπεζα Επενδύσεων, 
για να επιταχυνθούν οι απαιτούμενες μεταρρυθμίσεις. 
3. ΠΕΡΙΦΕΡΕΙΑΚΕΣ ΠΤΥΧΕΣ 
3.1. Πολιτική εταιρική σχέση και σχέση ασ®αΧείαζ 
3.1.1. Απολογισμός 
Ο πολιτικός διάλογος και ο διάλογος ασφαλείας κατέληξε σε πέντε συνεδριάσεις το 
1996 με έντονο ρυθμό εργασιών, ανεξάρτητα από όλες τις πολιτικές δυσκολίες. Τα 
αποτελέσματα είναι εύθραυστα αλλά αυτός ο διάλογος αποτελεί σήμερα ένα 
μοναδικό φόρουμ συζητήσεων για τα πολιτικά και στρατηγικά προβλήματα μεταξύ 
του συνόλου της περιοχής και της Ένωσης. 
Ο διάλογος αναπτύχθηκε προς τρεις κατευθύνσεις : 
- η κατάρτιση ενός καταλόγου μέτρων εμπιστοσύνης εκ των οποίων πολλά είναι 
λειτουργικά ή μπορούν να συμφωνηθούν ενόψει της πραγματικής εφαρμογής τους. 
Ήδη το 1997 μπορούν να επιτευχθούν δύο αποτελέσματα : οι εργασίες του δικτύου 
των ινστιτούτων εξωτερικής πολιτικής (EuroMesCo), που διενεργεί ανεξάρτητη 
ανάλυση σχετικά με τις πολιτικές πτυχές και τις πτυχές ασφαλείας της περιοχής, και 
η καθιέρωση ενός μηχανισμού συνεργασίας σε περίπτωσης φυσικών και ανθρωπίνων 
καταστροφών, που θα επιτρέψει την πραγματική σύνδεση των υπηρεσιών οι οποίες 
είναι επιφορτισμένες με την πρόληψη και την παροχή βοήθειας στην περιοχή. Ένα 
δίκτυο ινστιτούτων άμυνας και ένα σεμινάριο για τη χρησιμοποίηση των ενόπλων 
δυνάμεων σε ανθρωπιστικά έργα βρίσκονται επίσης στο στάδιο συζητήσεων. 
- ένα σχέδιο δράσης χρησιμεύει ως εσωτερικός οδηγός εργασιών της ομάδας και 
αναπροσαρμόζεται τακτικά. Αυτός ο οδηγός που έχει καταρτιστεί σύμφωνα με μία 
σταδιακή μέθοδο εργασίας, συζητείται και τίθεται στην ημερήσια διάταξη κάθε 
συνεδρίασης. Περιλαμβάνει έξι τομείς δραστηριοτήτων για την ενίσχυση της 
δημοκρατίας, την προληπτική διπλωματία, τα μέτρα εμπιστοσύνης και ασφαλείας, 
τον αφοπλισμό, την τρομοκρατία και το οργανωμένο έγκλημα. 
- ένας ευρω-μεσογειακός χάρτης για την ειρήνη και την σταθερότητα βρίσκεται στο 
στάδιο προετοιμασίας, με σκοπό να αποτελέσει τον θεσμικό μηχανισμό διαλόγου και 
πρόληψης των κρίσεων. Το σχέδιο του χάρτη αντιπροσωπεύει σήμερα τον κυριότερο 
στόχο της πολιτικής πτυχής και της πτυχής ασφαλείας της ευρω-μεσογειακής 
εταιρικής σχέσης. 
Αφετέρου, για να δίνονται κοινές πληροφορίες στους διπλωμάτες των 27 χωρών 
εταίρων και για να δημιουργηθούν προσωπικές σχέσεις μεταξύ τους, οργανώθηκαν 
δύο συνεδριάσεις στη Μάλτα, η μία τον Οκτώβριο 1996 και η άλλη το Μάρτιο 1997. 
Αυτές οι συνεδριάσεις κατέληξαν στη δημιουργία ενός "Euromed Internet Forum", 
όπου είναι διαθέσιμα όλα τα έγγραφα σχετικά με την ευρω-μεσογειακή εταιρική 
σχέση. 
3.1.2. Προσανατολισμοί 
Ο πολιτικός διάλογος και ο διάλογος για την ασφάλεια που αποφασίστηκε στη 
Βαρκελώνη αποτελεί σήμερα μία από τις πιό ελπιδοφόρες υλοποιήσεις της εταιρικής 
σχέσης : αποτελεί έναν εντελώς νέο τομέα της συνεργασίας μεταξύ της Ευρωπαϊκής 
Ένωσης και των μεσογειακών εταίρων, αντιστοιχεί στην ανάγκη ενός ιδίου φόρουμ 
συζητήσεων που εξέφρασαν επί μακρόν τα ενδιαφερόμενα κράτη και κατόρθωσε να 
αποκτήσει μέσα σε λίγους μήνες ικανοποιητικό περιεχόμενο και λειτουργία. 
Σύμφωνα με την γνώμη της Επιτροπής, η Διάσκεψη των Υπουργών Εξωτερικών στη 
Μάλτα θα αποτελέσει την ευκαιρία για να επικυρωθούν τα αποτελέσματα του 
πολιτικού διαλόγου, ειδικότερα ο κατάλογος των μέτρων εμπιστοσύνης και οι 
προσανατολισμοί του χάρτη για την ειρήνη και την σταθερότητα. Η ενδεχόμενη 
υπογραφή από τους Υπουργούς ενός εγγράφου πρέπει επίσης να συνοδεύεται από 
μία δέσμευση για την προοδευτική εμβάθυνση του περιεχομένου του. Σ'αυτό το 
πλαίσιο, η Ευρωπαϊκή Ένωση πρέπει να επιβεβαιώσει τη συγκεκριμένη στήριξη που 
παρέχει στα τρέχοντα και μελλοντικά μέτρα εμπιστοσύνης. 
Σχετικά με τον πολιτικό διάλογο, υπενθυμίζεται ότι αφορά μεταξύ άλλων το 
σεβασμό των δικαιωμάτων του ανθρώπου και των θεμελιωδών ελευθεριών που 
βρίσκεται στο επίκεντρο της πολιτικής της Ευρωπαϊκής Ένωσης στον κόσμο. Η 
Ένωση θεωρεί ότι η υιοθέτηση και η εφαρμογή των διεθνών κανόνων στον τομέα 
των δικαιωμάτων του ανθρώπου είναι ουσιαστικές για την μακροπρόθεσμη πολιτική 
και κοινωνική σταθερότητα. Σ'αυτό το πλαίσιο, όλοι οι μεσογειακοί εταίροι πρέπει 
να ενθαρρυνθούν να υπογράψουν όλα τα διεθνή μέσα για τα δικαιώματα του 
ανθρώπου και να τα θέσουν πλήρως σε εφαρμογή. 
Η Ένωση πρέπει να υπενθυμίσει ότι στηρίζει τις προσπάθειες των εταίρων για την 
καθιέρωση μίας κοινωνίας πολιτών που θα βασίζεται στην κυριαρχία του δικαίου, 
σύμφωνα με τις δηλώσεις και τα προγράμματα δράσης των παγκοσμίων διασκέψεων 
για τα δικαιώματα του ανθρώπου, τον πληθυσμό, την κοινωνική ανάπτυξη, και τη 
γυναίκα, στα οποία συνέβαλαν η Ένωση και οι μεσογειακοί εταίροι. 
Ο κίνδυνος διάδοσης εξοπλισμών μαζικής καταστροφής είναι παράγοντας 
αποσταθεροποίησης στην περιοχή. Πρέπει να αρχίσει ένας κοινός προβληματισμός 
σχετικά με τα θέματα που συνδέονται με την εφαρμογή των διεθνών καθεστώτων μη 
εξάπλωσης των πυρηνικών, συμβατικών, χημικών και βιολογικών όπλων. Αυτός ο 
προβληματισμός μπορεί επίσης να αφορά την προσαρμογή σε περιφερειακό επίπεδο 
αυτών των ιδίων καθεστώτων. 
Με αυτήν την προοπτική, πρέπει να ενθαρρυνθεί, μέσω ιδίως των ανταλλαγών 
πληροφοριών, η μεγαλύτερη διαφάνεια των εθνικών πρακτικών σε θέματα ελέγχου 
κατά την εξαγωγή ευαίσθητων προϊόντων. 
Τέλος, πρέπει επίσης να ενθαρρυνθούν η πρόληψη και η καταπολέμηση της 
τρομοκρατίας στο ευρω-μεσογειακό πλαίσιο, ιδίως με την προσχώρηση των εταίρων 
στις διάφορες σχετικές διεθνείς συμβάσεις. 
3.2. Οικονοιιική και χρηματοδοτική εταιρική σνέση 
3.2.1. Απολογισμός 
Η οικονομική πτυχή της ευρω-μεσογειακής εταιρικής σχέσης οδήγησε σε έντονη 
δραστηριότητα της κυβέρνησης και του ιδιωτικού τομέα. Η συμμετοχή των 
μεσογειακών εταίρων σ'αυτές τις συνεδριάσεις ήταν εξαιρετικά μεγάλη, τακτική και 
υψηλού επιπέδου. Για την Ένωση η συμμετοχή των Υπουργών αποδείχθηκε πιό 
δυσχερής. Ο μεγάλος αριθμός των συνεδριάσεων ανάγκασε την ευρω-μεσογειακή 
επιτροπή από τον Απρίλιο του 1996 να τις περιορίσει σε επτά συνεδριάσεις ανά 
εξάμηνο (2 υπουργικές και 5 σε επίπεδο εμπειρογνωμόνων), και αυτό για λόγους 
αποτελεσματικότητας. Ωστόσο, δεν καθορίστηκαν σαφώς οι προτεραιότητες και δεν 
ήταν δυνατόν πάντα να οργανωθεί εύκολα το περιεχόμενο του διαλόγου. 
Σε κυβερνητικό επίπεδο, η μέθοδος που ακολουθήθηκε για την εφαρμογή της 
δήλωσης της Βαρκελώνης, ήταν να διευκολυνθεί η προσέγγιση των τομεακών 
πολιτικών, να επιτραπεί η ανταλλαγή τεχνογνωσίας και να διευκολυνθεί η εμφάνιση 
των στοιχείων της κοινής πολιτικής τα οποία είναι αναγκαία για τη δημιουργία της 
ευρω-μεσογειακής οικονομικής ζώνης. Έτσι, το 1996 έλαβαν χώρα έξι υπουργικές 
τομεακές συνεδριάσεις καθώς και συνεδριάσεις εμπειρογνωμόνων. Καθεμία από 
αυτές τις συνεδριάσεις κατέληξε, υπό διάφορες μορφές, σε μία συμφωνία σχετικά 
με τις κοινές αρχές της τομεακής πολιτικής, πράγμα που αποτελεί σημαντικό 
κεκτημένο για την προσέγγιση και τον εκσυγχρονισμό των οικονομιών, ειδικότερα 
στους ακόλουθους τομείς : βιομηχανία και MME, ενέργεια, διαχείριση του ύδατος, 
κοινωνία πληροφόρησης, τουρισμός, αλιεία και θαλάσσιες μεταφορές. Η συνεδρίαση 
των Υπουργών Τουρισμού υπογράμμισε τη σημασία που έχουν η ενίσχυση της 
συνεργασίας σ'αυτόν τον τομέα και η εφαρμογή σειράς κοινών δράσεων στο μέλλον. 
Οι ενέργειες που αναλήφθηκαν έτσι, επέτρεψαν την έναρξη μίας σημαντικής 
διαδικασίας σύγκλισης μεταξύ των εταίρων. 
Επίσης, το περιφερειακό πρόγραμμα συνεργασίας στον τομέα της στατιστικής 
MEDSTAT αφορά την παγιοποίηση των συστημάτων πληροφόρησης σε θέματα 
στατιστικής των εταίρων και στην εναρμόνιση των στατιστικών μεταξύ της Ένωσης 
και των εταίρων. 
Εξάλλου, στο επίπεδο του ιδιωτικού τομέα, με την πρωτοβουλία των οικονομικών 
φορέων, οργανώθηκαν συνεδριάσεις μεταξύ φορέων που παίζουν παρόμοιο ρόλο σε 
καθέναν από τους εταίρους ; βιομηχανικές ομοσπονδίες, τράπεζες, εμπορικά 
επιμελητήρια, οικονομικά ινστιτούτα, εμπορικές εκθέσεις. Σε καθεμία από αυτές τις 
περιπτώσεις, διευκολύνθηκαν η αμοιβαία αναγνώριση, η θεσμική ενίσχυση και η 
μεταφορά τεχνογνωσίας. 
3.2.2. Προσανατολισμοί 
Μόλις περατωθεί εντός των προσεχών μηνών η φάση διαπραγμάτευσης των 
συμφωνιών σύνδεσης, ο βασικός στόχος των ευρω-μεσογειακών εταίρων θα πρέπει 
να είναι η πραγματική δημιουργία του ευρω-μεσογειακού οικονομικού χώρου, ιδίως 
με δράσεις περιφερειακού χαρακτήρα. 
Όλες οι δράσεις πρέπει να αναληφθούν με σκοπό να εξασφαλιστούν οι 
αλληλεπιδράσεις και οι συνεργίες μεταξύ των διμερών και περιφερειακών 
πρωτοβουλιών, θα πρέπει να εξασφαλιστεί η ισόρροπη πρόοδος της εταιρικής 
σχέσης, ιδίως με την εκτίμηση των οικονομικών και κοινωνικών επιπτώσεων της 
στην περιοχή. 
Η Επιτροπή θεωρεί ότι ο πρώτος προσανατολισμός της Διάσκεψης των Υπουργών 
Εξωτερικών πρέπει να είναι η επιβεβαίωση του ισχυρού ενδιαφέροντος και της 
θέλησης των 27 εταίρων να δημιουργήσουν μία ζώνη κοινής ευημερίας και να 
δώσουν για το σκοπό αυτό αποφασιστική ώθηση στην καθιέρωση των ελεύθερων 
συναλλαγών με στόχο την αύξηση του επιπέδου ζωής και τη μείωση των ανισοτήτων 
μεταξύ τους ενόψει του 2010. 
10 
Ενα σύνολο συνοδευτικών δράσεων πρέπει να συμφωνηθεί σε περιφερειακή κλίμακα 
για να επιτραπούν η μεγαλύτερη σύγκλιση και η μεγαλύτερη συνάφεια με την 
εσωτερική αγορά της Ένωσης. Τομείς όπως η σώρευση των κανόνων καταγωγής, η 
τελωνειακή συνεργασία, οι κανόνες, η πνευματική ιδιοκτησία, οι δημόσιες αγορές, 
η φορολογία και ο ανταγωνισμός πρέπει να εξεταστούν ειδικότερα. Ενθαρρύνονται 
επίσης οι δράσεις κατάρτισης. 
Ένας δεύτερος προσανατολισμός πρέπει να είναι η ένταση, σύμφωνα με μία 
επικεντρωμένη μέθοδο, της προσπάθειας εμβάθυνσης και προσέγγισης των 
πολιτικών, σε τομείς κλειδιά σε σχέση με το στόχο δημιουργίας μίας κοινής 
οικονομικής ζώνης. Έτσι, με βάση την πρόοδο που έχει υλοποιηθεί μέχρι σήμερα, 
πρόκειται σε μία πρώτη φάση για την οργάνωση της συνεργασίας στους τομείς όπου 
έχει ήδη ξεκινήσει αυτή η συνεργασία με επιτυχία και στους οποίους οι μεσογειακοί 
εταίροι έδειξαν πρωταρχικό ενδιαφέρον : βιομηχανική πολιτική και MME, 
ενεργειακή πολιτική, πολιτική περιβάλλοντος και ύδατος, κοινωνία πληροφόρησης, 
θαλάσσιες μεταφορές. Οι προσπάθειες πρέπει να συνεχιστούν σε μεταγενέστερο 
στάδιο σε άλλους τομείς. 
Πρέπει να στηριχτούν τα ευρω-μεσογειακά δίκτυα μεταξύ ορισμένων οικονομικών 
φορέων συγκρίσιμου χαρακτήρα. Θα επιτρέψουν την ανάπτυξη μονίμων 
προγραμμάτων εργασίας μεταξύ εκείνων των φορέων που έχουν ιδιαίτερο 
ενδιαφέρον και θα τους επιτρέψουν να συμβάλουν ουσιαστικά, εκτός των 
κυβερνητικών κυκλωμάτων, στην καθιέρωση μίας ζώνης κοινής ευημερίας. 
Ο τρίτος προσανατολισμός πρέπει να είναι η ενεργός προετοιμασία των 
μεσογειακών εταίρων στις εξελίξεις που λαμβάνουν χώρα στην Ευρωπαϊκή Ένωση 
ώστε να μπορέσουν, ως συνδεδεμένοι εταίροι με την Ένωση, να προσαρμόσουν, στο 
βαθμό που είναι αναγκαίο και επιθυμητό, τις οικονομικές πολιτικές τους με αυτές 
τις εξελίξεις και να είναι σε θέση να γνωστοποιήσουν σε εύθετο χρόνο τις απόψεις 
τους σχετικά με αυτές. 
Η ευρω-μεσογειακή εταιρική σχέση καθιερώνεται στον οικονομικό τομέα σε μία 
στιγμή κατά την οποία η ίδια η Ευρωπαϊκή Ένωση επιχειρεί μία νέα στροφή με 
τη διεύρυνση προς την Ανατολική Ευρώπη, την εισαγωγή του Ευρώ και την 
εγκατάσταση της Κεντρικής Ευρωπαϊκής Τράπεζας. Αυτή η στροφή αποκτά τεράστια 
σημασία για τους μεσογειακούς εταίρους, που πραγματοποιούν τις περισσότερες 
συναλλαγές τους με την Ένωση και δέχονται από αυτήν τις περισσότερες ιδιωτικές 
επενδύσεις. 
Αυτή η προσπάθεια προετοιμασίας θα λάβει τη μορφή συναντήσεων και ανταλλαγών 
μεταξύ των κυβερνητικών εκπροσώπων, ιδιωτικών φορέων, πανεπιστημιακών και 
πολιτιστικών κύκλων, κλπ., και πρέπει να στηριχτεί από το πρόγραμμα MEDA. 
Κατά τον ίδιο τρόπο, η Επιτροπή προτείνει να καταβληθεί προσπάθεια στήριξης των 
μεσογειακών εταίρων που επιθυμούν να αρχίσουν ή να ενισχύσουν τις εμπορικές και 
χρηματοδοτικές σχέσεις τους με τις χώρες της Κεντρικής και Ανατολικής Ευρώπης. 
11 
Μία συστηματική προσπάθεια προώθησης των ευρωπαϊκών ιδιωτικών επενδύσεων 
στην περιοχή πρέπει να καταβληθεί πέρα από τις δραστηριότητες που ήδη 
εφαρμόζονται (επιχειρηματικά κέντρα, δίκτυα συνεργασίας και πληροφόρησης για 
τις MME, μηχανοργανωμένα δίκτυα). Αυτή η προσπάθεια πρέπει να καταβληθεί 
ιδίως από τους ευρωπαϊκούς και μεσογειακούς ιδιωτικούς φορείς με τη στήριξη του 
προγράμματος MEDA. Ως προς αυτό, αποκτά κρίσιμη σημασία η αποτελεσματική 
χρησιμοποίηση των επιπτώσεων μοχλού που προσφέρουν τα επιχειρηματικά 
κεφάλαια στον τομέα της χρηματοδότησης των επιχειρήσεων. 
Η καθιέρωση σύγχρονων μέσων σ'αυτόν τον τομέα πρέπει να αποτελέσει μεγάλη 
προτεραιότητα. Τα αποτελέσματα της Διάσκεψης του Αονδίνου της 6ης Μαρτίου 
1997 για τις ιδιωτικές επενδύσεις θα επιτρέψουν να δοθεί νέα ώθηση σ'αυτές τις 
δραστηριότητες. 
Ο τέταρτος προσανατολισμός που πρέπει να προτείνει η Ένωση στους μεσογειακούς 
εταίρους στην Διάσκεψη είναι να θεσπιστεί μία πολιτική ενίσχυσης της συνεργασίας 
και της ενδοπεριφερειακής και υποπεριφερειακής ολοκλήρωσης. Σχετικά με αυτό, 
μπορεί να χρησιμοποιηθεί η κτηθείσα εμπειρία στο πλαίσιο της ομάδας εργασίας 
REDWG (Regional Economic Development Working Group). Σύμφωνα με τη γνώμη της 
Επιτροπής, η Ένωση πρέπει να προσφέρει τη στήριξη της για μία σειρά δράσεων με 
αυτήν την προοπτική, ιδίως την τεχνική στήριξη στις διαπραγματεύσεις σχετικά με 
τις ενδο-περιφερειακές οικονομικές συμφωνίες, ειδικότερα στον εμπορικό τομέα και 
με την παροχή κινήτρων όπως η περιφερειακή σώρευση των κανόνων καταγωγής. 
Η ενίσχυση των δεσμών μεταξύ των ιδίων μεσογειακών εταίρων, ιδίως με την 
καθιέρωση των ελεύθερων συναλλαγών μεταξύ τους, πρέπει να αποτελέσει μεγάλη 
προτεραιότητα. Αυτή η εξέλιξη εξαρτάται ευρέως από τη θέληση των ιδίων των 
μεσογειακών εταίρων αλλά είναι σημαντικό για την Ένωση να επιβεβαιώσει εκ νέου 
τη σημασία που της αποδίδει. Έτσι, η περιφερειακή ή υποπεριφερειακή οικονομική 
προσέγγιση και ολοκλήρωση αποτελούν παράγοντες κλειδιά του δυναμισμού της 
περιοχής, ειδικότερα με την προοπτική της σύστασης ευρύτερων αγορών και της 
προσέλκυσης των ξένων ιδιωτικών επενδυτών. 
3.3. Κοινωνική, πολιτιστική και ανθρωπιστική εταιρική σχέση 
3.3.1. Απολογισμός 
Η Δήλωση της Βαρκελώνης αφορούσε σ'αυτήν την πτυχή την ανάπτυξη των 
ανθρωπίνων πόρων και την προώθηση της κατανόησης μεταξύ των πολιτισμών και 
τις ανταλλαγές μεταξύ των κοινωνιών των πολιτών. 
Οι φιλόδοξοι στόχοι που έχουν εγγραφεί στο πρόγραμμα εργασίας, αφορούσαν 
πάνω από 10 τομείς δραστηριοτήτων, ορισμένοι εκ των οποίων έχουν ήδη 
αναπτυχθεί στο πλαίσιο των προγραμμάτων MED αποκεντρωμένης συνεργασίας, 
ενώ άλλοι είναι εντελώς νέοι. Δεν ήταν δυνατό να εξεταστεί το σύνολο των θεμάτων 
κατά τη διάρκεια των 15 πρώτων μηνών, παρά τις πολυάριθμες προτάσεις των 
εταίρων, και οι κοινές δράσεις αφορούσαν τους ακόλουθους τομείς : 
12 
- στον τομέα της πολιτιστικής κληρονομιάς, έλαβε χώρα μία υπουργική συνεδρίαση 
τον Απρίλιο 1996 κατά τη διάρκεια της οποίας καθορίστηκαν κοινές αρχές δράσης. 
Αυτές οι αρχές εφαρμόστηκαν σε επίπεδο εμπειρογνωμόνων που συμφώνησαν 
σχετικά με μία πρώτη ομάδα 17 κοινών σχεδίων αμοιβαίου ενδιαφέροντος τόσο για 
την πολιτιστική κληρονομιά των κτιρίων όσο και την άϋλη κληρονομιά· 
- μία πρώτη συνεδρίαση ανωτάτων υπαλλήλων έλαβε χώρα τον Ιούνιο σχετικά με 
θέματα ναρκωτικών και οργανωμένου εγκλήματος. Το σχέδιο μίας υπουργικής 
συνεδρίασης προτάθηκε επίσης αλλά δεν καθορίστηκαν ακόμη όλα τα θέματα που 
πρέπει να εγγραφούν στην ημερήσια διάταξη· 
- δύο συνεδριάσεις των οικονομικών και κοινωνικών Συμβουλίων (ή των φορέων 
που τα αντιπροσωπεύουν) πραγματοποιήθηκαν στη Μαδρίτη το Δεκέμβριο 1995 και 
στο Παρίσι το Νοέμβριο 1996, όπως και μία συνεδρίαση των Υπουργών και 
ανωτάτων υπαλλήλων που είναι επιφορτισμένοι με κοινωνικά θέματα στην Κατάνια· 
- στον τομέα των νέων, μία διάσκεψη συγκέντρωσε του ανώτατους υπαλλήλους που 
είναι υπεύθυνοι για τους νέους και τους αντιπροσώπους των ΜΚ.Ο του τομέα των 
νέων στο Αμμάν τον Ιούνιο 1996 με σκοπό ιδίως να δημιουργήσουν ένα συναφές και 
αποκεντρωμένο λειτουργικό πλαίσιο για την εφαρμογή ενός προγράμματος 
ανταλλαγής νέων. 
Αναλήφθηκαν και άλλες πρωτοβουλίες σχετικά με το διάλογο μεταξύ των 
πολιτισμών και των θρησκειών. 
3.3.2. Προσανατολισμοί 
Η Επιτροπή προτείνει πιό συστηματική και εθελοντική προσέγγιση ανάπτυξης των 
δραστηριοτήτων σ'αυτό το κεφάλαιο. Έτσι, η Δήλωση της Βαρκελώνης χορήγησε 
κεντρική θέση στο θέμα της καλύτερης αμοιβαίας κατανόησης μεταξύ των 
πληθυσμών της περιοχής. Τα γεγονότα που έλαβαν χώρα εν τω μεταξύ από το 
Νοέμβριο 1995 στην ευρω-μεσογειακή περιοχή επιβεβαίωσαν την κρίσιμη σημασία 
αυτού του θέματος. 
Για τον λόγο αυτό, η Ένωση πρέπει να προτείνει στους μεσογειακούς εταίρους να 
εμβαθύνουν και να εντείνουν τις δράσεις που αναλαμβάνονται με αυτήν την 
προοπτική. 
Σύμφωνα με τη γνώμη της Επιτροπής, πρόκειται να γίνει πρόταση στους εταίρους 
να συμφωνήσουν κατά τη δεύτερη υπουργική Διάσκεψη σχετικά με τέσσερα 
συγκεκριμένα μέτρα : 
- να συνεχιστούν και να ενταθούν οι δραστηριότητες που αφορούν την πολιτιστική 
κληρονομιά με την υιοθέτηση της πρώτης ομάδας περιφερειακών σχεδίων, την οποία 
θα ακολουθήσει η διεύρυνση του φάσματος αυτών των σχεδίων. Επίσης, πρέπει να 
συζητηθούν τα άλλα πολιτιστικά θέματα στο ευρω-μεσογειακό πλαίσιο και πρέπει 
να ενταθούν οι κοινές πολιτιστικές εκδηλώσεις. 
13 
- να εμβαθυνθεί ο διάλογος μεταξύ των πολιτισμών, ιδίως με την οργάνωση μιας 
δημόσιας διάσκεψης με αυτό το θέμα. Αυτή η διάσκεψη θα επιτρέψει να γίνει η 
σύνθεση του συνόλου των εργασιών που διεξάγονται πάνω σε αυτό το θέμα από το 
1995. 
- να εμβαθυνθεί ο ευρω-μεσογειακός διάλογος σχετικά με το θέμα των δικαιωμάτων 
του ανθρώπου, με τη σύσταση μιας ομάδας προσωπικοτήτων που θα αποσκοπεί στη 
βελτίωση της αμοιβαίας κατανόησης αυτού του κεντρικού θέματος. Οι εργασίες 
αυτής της ομάδας πρέπει να στηριχτούν στις προσπάθειες που έχουν ήδη καταβληθεί 
σ'αυτόν τον τομέα, ιδίως στο πλαίσιο της διάσκεψης για τη διακυβέρνηση στην ευρω-
μεσογειακή περιοχή (Μάρτιος 1997) και στο πλαίσιο του προγράμματος MEDA-
Δημοκρατία της Ευρωπαϊκής Ένωσης. 
- να συνεχιστεί ο διάλογος που υπάρχει μεταξύ των κοινωνιών των πολιτών, 
διάλογος ο οποίος αναπτύχθηκε ιδίως μέσω των προγραμμάτων αποκεντρωμένης 
συνεργασίας της Ευρωπαϊκής Ένωσης και ενός μεγάλου αριθμού ευρω-μεσογειακών 
διασκέψεων, ειδικότερα το φόρουμ που έλαβε χώρα στη Βαρκελώνη το Νοέμβριο 
1995. Η διεξαγωγή σε τακτά χρονικά διαστήματα ενός ευρω-μεσογειακού φόρουμ θα 
μπορούσε να διαρθρώσει σε διαρκή βάση το διάλογο μεταξύ των κοινωνιών των 
πολιτών· η Ένωση οφείλει να δηλώσει ότι είναι έτοιμη να στηρίξει τεχνικά και 
χρηματοδοτικά αυτήν την πρωτοβουλία εκ μέρους ενός ή πολλών μεσογειακών 
εταίρων. Εξάλλου, η εφαρμογή των προγραμμάτων MED αποκεντρωμένης 
συνεργασίας μετά την αξιολόγηση που λαμβάνει σήμερα χώρα, μπορεί να ενισχύσει 
αυτόν τον διάλογο. 
- να υποβληθεί το ταχύτερο δυνατό στους Υπουργούς που είναι υπεύθυνοι για την 
νεολαία, μία συγκεκριμένη πρόταση ευρω-μεσογεικής συνεργασίας που θα καλύπτει 
τις δραστηριότητες των νέων (εκτός των σχολικών και πανεπιστημιακών 
ανταλλαγών) και εθελοντικής παροχής υπηρεσιών στο πλαίσιο ενός αποκεντρωμένου 
λειτουργικού δικτύου. 
- να συνεχιστούν και να ενταθούν οι δραστηριότητες που αφορούν την εκπαίδευση 
και την κατάρτιση με την ανάπτυξη και την ενίσχυση της συνεργασίας ιδίως στο 
πλαίσιο του προγράμματος MEDA, που μπορεί να ωφεληθεί, μεταξύ άλλων, από την 
εμπειρία της Ένωσης. 
- να συνεχιστεί ο διάλογος σχετικά με το οργανωμένο έγκλημα, τα ναρκωτικά και 
τη μετανάστευση ώστε να αναπτυχθεί η συνεργασία μεταξύ των αρμοδίων εφόσον 
ανταποκρίνεται σε ισχυρό αίτημα των εταίρων. Ένας προβληματισμός στο πλαίσιο 
της Ευρωπαϊκής Ένωσης είναι αναγκαίος για να διατυπωθούν προτάσεις τόσο όσον 
αφορά τα υπό εξέταση θέματα όσο και την εμβέλεια των μέτρων που θα 
συμφωνηθούν. Τα θέματα που προτείνουν οι εταίροι, ιδίως εκείνα που αφορούν την 
ανταλλαγή ατόμων, πρέπει επίσης να εξεταστούν. 
4. ΘΕΣΜΙΚΕΣ ΠΤΥΧΕΣ ΚΑΙ ΠΛΗΡΟΦΟΡΗΣΗ 
14 
Η "ευρω-μεσογειακή επιτροπή της διαδικασίας της Βαρκελώνης", που αποτελείται 
από τους εκπροσώπους της Τρόικας της ΕΕ και των μεσογειακών εταίρων χωρών 
ανέλαβε την αποστολή να προετοιμάσει την προσεχή συνεδρίαση των Υπουργών 
Εξωτερικών, να αναλύσει τα αποτελέσματα σε όλες τις όψεις της διαδικασίας της 
Βαρκελώνης, να αξιολογήσει την παρακολούθηση και να αναπροσαρμόσει το 
πρόγραμμα εργασίας. 
Η Επιτροπή είναι διατεθειμένη να συνεχίσει να παίζει το ρόλο που της είχε ανατεθεί 
στη Βαρκελώνη για την προετοιμασία και την παρακολούθηση των συνεδριάσεων. 
Προτείνει στην ευρω-μεσογειακή επιτροπή της διαδικασίας της Βαρκελώνης να 
οργανώνει τακτικά συζητήσεις προσανατολισμού για τις δραστηριότητες που 
εκτελούνται στο πλαίσιο της εταιρικής σχέσης και να παρακολουθεί προσεκτικά την 
περιοδικότητα αυτών των συνεδριάσεων και τα θέματα που εξετάζονται σε αυτές. 
Εξάλλου, η συμμετοχή των κοινοβουλίων στην ευρω-μεσογειακή εταιρική σχέση 
αποτελεί απαραίτητη συνισταμένη του σχεδίου. Έτσι, ο άμεσος διάλογος μεταξύ 
των εκλεγμένων θα επιτρέψει την πραγματική προσέγγιση των πληθυσμών. Αυτή η 
διάσταση δεν υπάρχει σήμερα στις δράσεις που έχουν αναπτυχθεί από τη Διάσκεψη 
της Βαρκελώνης. Η Επιτροπή ενθαρρύνει το Ευρωπαϊκό Κοινοβούλιο να αναλάβει 
μία πρωτοβουλία κατ'αυτήν την έννοια. Ο διάλογος μεταξύ κοινωνικών εταίρων θα 
πρέπει επίσης να ενθαρρυνθεί. 
Τέλος, η επιτυχία της ευρω-μεσογειακής εταιρικής σχέσης εξαρτάται από την 
κατανόηση αυτού του σχεδίου εκ μέρους του κοινού. Αυτό είναι ιδιαίτερα 
σημαντικό λόγω των λανθασμένων αντιλήψεων που χαρακτηρίζουν συχνά την 
πληροφόρηση που κυκλοφορεί μεταξύ Ευρώπης και Μεσογείου. Στο επίπεδο γενικής 
πληροφόρησης, η Επιτροπή έλαβε σειρά μέτρων (μηνιαία κυκλοφορία ενός 
πληροφοριακού σημειώματος που προορίζεται στις κυβερνήσεις των 27 εταίρων, 
ηλεκτρονικές τοποθεσίες πληροφόρησης, προετοιμασία φυλλαδίων υπό μορφή 
εντύπων και ηλεκτρονικής πληροφόρησης, διάδοση φακέλλων για τα τηλεοπτικά και 
ραδιοφωνικά μέσα, στήριξη των πολιτιστικών περιοδικών, κλπ.). Η παροχή 
κοινοτικής χρηματοδότησης επέτρεψε επίσης την δημιουργία της αραβικής υπηρεσίας 
του τηλεοπτικού δικτύου Euronews που θα εκπέμπει από την άνοιξη του 1997. Η 
Επιτροπή ενθαρρύνει τα κράτη μέλη να εντείνουν τις δραστηριότητες τους 
πληροφόρησης και προβολής της εταιρικής σχέσης. 
15 
ISSN 0254-1483 
COM(97) 68 τελικό 
ΕΓΓΡΑΦΑ 
GR il 
Αριθ. καταλόγου : CB-CO-97-065-GR-C 
ISBN 92-78-16218-3 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο